Denmark Mungdan Amyu Shayi Gawdin Hpung a matu Wunpawng Amyu Shayi Langai Lata hkrum
By Tsa Bawk
2021 Ning a Amyu Shayi Gawdin Champion Poi a matu Denmark Mungdan a kaja dik ai Ginsup Jawng langai rai nga ai EVN kawn Denmark Mungdan Amyu Shayi Gawdin Hpung a matu Wunpawng  Amyu Shayi Sha Galau Bawm Lung hpe lata san da ai lam Jawng Up Sara Kaba a Facebook Laika man hta ka da ai.
Galau Bawm Lung a kanu kawa ni gaw Malaysia Mungdan kaw na Refugee hku nna Romania Mungdan de 2010 hta htawt sit na matu dinghku masha yawng sa wa ai raitim Romania mungdan kaw amyu myu jam jau hkrum ai majaw Denmark mungdan na Refugee Camp kaw sa du shing byi nga ai re hpe na chye lu ai.
Denmark Mungdan kaw mung tara shang nga na matu EU mungdan shada da myit hkrum da ai ga sadi nga ai hte maren tara shang nga na ahkaw hkang jaw na matu nmai byin ai majaw Romania Mungdan de bai sa hkrum, raitim Gawdin ginsup ai hta ningtawn ai majaw Denmark mungdan masha ni hku Galau Bawm Lung Nta masha ni hpe Denmark Mungdan kaw tara shang nga lu na matu asuya hpe lam hkawm n-gun madun ai lam ni galaw ai hpe Denmark Mungdan a Lorry shiga kaw nna chye lu ai.
Gawdin ginsup ai lam hta ningtawn ai Galau Bawm Lung hpe Nyborg kaw nga ai EVN Jawng kaw laksan lata la nna Jawng kaw na full scholarship hte jawng lung na matu lajang da ya nna Dinghku masha ni yawng hpe mung Denmark Mungdan kaw nga na matu hkam dahka lu mat ai hpe na chye lu ai.
kac_Latn tsn_Latn kac_Latn kac_Latn kac_Latn kac_Latn